Hero Zero

Το Hero Zero είναι ένα παιχνίδι με ήρωες, καθώς και παιχνίδι multiplayer. Αποστολή του παίκτη είναι να κάνει αποστολές, που διαρκούν ένα συγκεκριμένο χρόνο (δηλαδή λίγα λεπτά). Επίσης ο χρήστης φτιάχνει έναν ήρωα, και αγοράζει αντικείμενα (συνηθισμένο, επικό και σπάνιο). Στις αποστολές (τύπου MMOSG),  ο παίκτης αποκτά εμπειρία, και ανεβαίνει επίπεδα. Δημιουργός είναι η γερμανική εταιρεία Playata, που λειτουργεί επίσης το Big Bang Empires (παιχνίδι για ενήλικες), και το Operation X, παιχνίδι με πράκτορες. Ιδρύθηκε στα τέλη του 2011, αν και η εκδήλωση για την επέτειο της ίδρυσης του παιχνιδιού γίνεται τον Ιανουάριο. Ακόμη, ήταν το πρώτο παιχνίδι της εταιρείας, καθώς και το πιο επιτυχημένο. Στην Ελλάδα έφτασε περίπου τον Ιούνιο 2012, διαθέτοντας σήμερα 25 ελληνικούς διακομιστές (ή σέρβερ). Σήμερα ενημερώνεται κάθε 21 μέρες, ενώ πριν τις 18 Ιουνίου 2013, γινόταν συχνά κάθε 2 εβδομάδες, με κάποιες διαφορές στο χρονικό διάστημα που μεσολαβούσε μέχρι την αναβάθμιση. Ακόμη, το παιχνίδι μεταφράστηκε στα ελληνικά στην ενημέρωση στις 12 Φεβρουαρίου 2013.

Μυστικές προσφορές
Στις μυστικές προσφορές ο παίκτης μπορεί να αγοράσει διάφορα σετ, όπως ο Φαντομάς, Φλας Γκόρντον, και σετ με τις κατηγορίες του πρωταθλήματος. Στην Ελλάδα όλα τα σετ κοστίζουν 20 ευρώ με όλα τα κομμάτια, ενώ ένα κοστίζει 5 ευρώ.

Μονομαχίες - Πρωτάθλημα
Στις μονομαχίες ο παίκτης μονομαχεί με άλλους παίκτες, όπου κερδίζει ή χάνει τιμή. Ο νικητής κερδίζει τιμή ανάλογα με το πόση τιμή σε σύγκριση με αυτόν έχει ο αντίπαλος παίκτης. Η τόλμη είναι απαραίτητη για τις μονομαχίες, όπου για κάθε μάχη κοστίζει 20 τόλμη. Ανά μισό λεπτό, ο παίκτης κερδίζει έναν βαθμό τόλμης. Το μέγιστο είναι 100, αν και ομάδες με τρόπαια τόλμης έχουν 120 με 200 τόλμη (ανάλογα με τα τρόπαια τόλμης που έχει μια ομάδα) , και επίσης χρειάζονται λιγότερη τιμή για να πολεμήσουν. Επίσης, μία μέρα από κάθε εβδομάδα επιλέγεται για μέρα διπλής τόλμης, δηλαδή ο κάθε παίχτης μπορεί να έχει μέχρι 200 τόλμη.

Πρωτάθλημα
Είναι στο ίδιο μέρος με τις Μονομαχίες. Δίνει μπόνους στις δεξιότητες, και σε κάθε κατηγορία, εκτός από τη μέγιστη, την Τσάμπιον (Πρωταθλητής), υπάρχουν τρία επίπεδα. Οι κατηγορίες είναι τέσσερις: Μπρούτζινο, Ασημένιο, Χρυσό, και Πρωταθλητής. Τα όρια των κατηγοριών είναι οι εξής: Μπρούτζινο: 0-200, Ασημένιο: 201-524, Χρυσό: 525-899, Champion: 900+. Δίνουν επίσης ενίσχυση μέχρι 280% στην ανταμοιβή κερμάτων από μια μάχη πρωταθλήματος. Κάθε Πέμπτη, στις 0:00, αρχίζει η νέα εβδομάδα στο πρωτάθλημα και γίνονται αυτομάτως οι απαραίτητοι υποβιβασμοί στις κατηγορίες, σε παίκτες που έχουν βαθμούς μικρότερους από το όριο ένταξης μιας κατηγορίας. Επίσης, εκτός από το Μπρούτζινο Ι, ΙΙ και ΙΙΙ, κάθε κατηγορία έχει ένα όριο που, ο παίκτης αν είναι κάτω από αυτό, υποβιβάζεται σε κατηγορία πριν την Πέμπτη.

Κρυψώνα του ήρωα
Η κρυψώνα του ήρωα, ένα σχετικά νέο χαρακτηρηστικό του Hero Zero, είναι ένα μέρος που ξεκλειδώνει ο κάθε παίχτης στο παιχνίδι του από το 8ο επίπεδο. Εκεί υπάρχουν διάφορα δωμάτια, και κάθε δωμάτιο παράγει από κάτι διαφορετικό. π.χ. Η βάση κρυψώνας του ήρωα παράγει ένα συγκεριμμένο αριθμό νομισμάτων την ώρα, ανάλογα με το επίπεδο που βρίσκεται. Εκτός από αυτό, υπάρχουν εργοστάσια μηδενίτη και σούπερ κόλλας, που παράγουν πόρους με τους οποίους αναβαθμίζεις δωμάτια. Ένα άλλο χαρακτηριστικό στην κρυψώνα του ήρωα είναι οι επιθέσεις από επιθ-ε-μπότ εναντίων της θέσης άμυνας κάθε κρυψώνας, ή ακόμα και αμυν-ο-μπότ. Με τις επιθέσεις κερδίζεις δόξα, κάτι σαν την τιμή αλλά αφορά αποκλειστικά τις μάχες κρυψώνας.

Ειδικές αποστολές
Στις ειδικές αποστολές ο παίκτης αντιμετωπίζει 10 αντιπάλους για κάθε ζώνη. Δίνουν αντικείμενα, κέρματα και εμπειρία. Πολλές σχετίζονται με μια ζώνη, όπως π.χ. η ειδική αποστολή ''Τι μπαζώνεται εδώ''; σχετίζεται με την Αυστραλία. Για κάθε ήττα, ο παίκτης πρέπει να περιμένει μια ώρα για να ξαναπολεμήσει, που μπορεί να μειωθεί στο μισό με την τηλεόραση και τις μπαταρίες. Η τελευταία νέα ειδική αποστολή προστέθηκε στην αναβάθμιση που έγινε την Τρίτη, 16 Φεβρουαρίου 2016 και λέγεται ''Τι Προγραμματίζεται Εδώ;''.

Προπόνηση
Η προπόνηση βελτιώνει τις δεξιότητες του παίκτη: Μυαλό, Αντοχή, Διαίσθηση και Δύναμη. Κάθε φορά που ξεκινάς μία προπόνηση ξοδέυεις σιγκεκριμένες μονάδες προπόνησης. Όταν διαλέξεις μία από τις επιλογές που το παιχνίδι έχει επιλέξει για εσένα, σου δίνονται 30 ενέργειες προπόνησης. Όταν ξοδέψεις ενέργεια προπόνησης είτε για κανονική άσκηση γυμναστικής, είτε για άσκηση για δύναμη, είτε για άσκηση γυμναστικής για δεξιώτητες, κερδίζεις 1 ενέργεια ανα λεπτό. Όταν περάσεις τον αριθμό μονάδων γυμναστικής που σου έχει καθορίσει το παιχνίδι, κερδίζεις μονάδες στην συγκεκριμμενη δεξιότητα, μονάδες για να επιλέξεις εσύ την δεξιώτητα που θες να ανεβάσεις, νομίσματα και εμπειρία.

Ενισχυτικά
Τα ενισχυτικά στο παιχνίδι, ενισχύουν τις δεξιότητες του παίκτη (ενισχυτικό δεξιοτήτων), μειώνει τον χρόνο των αποστολών (ενισχυτικό αποστολών), και αυξάνουν την ανταμοιβή από την εργασία (ενισχυτικό εργασίας). Οι τρεις κατηγορίες είναι 10%, 25% και 50%. Το τρίτο κοστίζει πάντα 10 ντόνατς. 

Σήμερα υπάρχουν 3 είδη ενισχυτικών: αποστολών, δεξιοτήτων και εργασίας.

Η τιμή των ενισχυτικών 10% και 25% αυξάνεται σταθερά με την άνοδο του επιπέδου ενός παίκτη. Ωστόσο, το ενισχυτικό 50% δεν έχει μεταβολή σε τιμή, καθώς αγοράζεται με 10 ντόνατ.

Διάφορα
Στο Hero Zero, ένα από τα πιο γνωστά χαρακτηριστικά είναι η δημιουργία ομάδας, που μπορεί να έχει έως 30 μέλη (για να γίνει αυτό, πρέπει να επεκταθεί η Έδρα στο 30). Ακόμη, ενισχύει τις δεξιότητες του παίκτη (Εγκαταστάσεις), τις ανταμοιβές σε βαθμούς εμπειρίας (Δημοτικότητα) και το Κίνητρο, που ενισχύει την ανταμοιβή σε κέρματα που παίρνει ο παίκτης από τις αποστολές και την εργασία. Πολλές μεγάλες ομάδες έχουν το κίνητρο ως μόνη δεξιότητα που δεν είναι επεκταμένη πλήρως. Ακόμη, μπορούν να κερδίσουν τρόπαια, που ενισχύουν την ενέργεια σε αποστολές, την τόλμη στις μονομαχίες, τις μονάδες προπόνησης. Στις 21 Ιουνίου 2016, προστέθηκαν 10 νέα τρόπαια, 5 προπόνησης και 5 ενέργειας. 

Στην λίστα κατάταξης ο παίκτης μπορεί να δει την κατάταξη των άλλων παικτών. Υπάρχει και το εβδομαδιαίο τουρνουά, όπου οι πρώτοι 100 κερδίζουν ντόνατ, από 5 έως 80 ντόνατ, ανάλογα με την θέση. Σήμερα τελειώνει στις 21:00, την Κυριακή, ενώ πριν τις 30 Ιουλίου 2013 τελείωνε μία ώρα νωρίτερα, στις 20:00 της ίδιας ημέρας. Στο εβδομαδιαίο τουρνουά ομάδας, οι 10 πρώτες ομάδες κερδίζουν ντόνατ, που μπορούν να χρησιμοποιηθούν για την επέκταση της ομάδας, την αγορά σωσιών, αγορά καρπουζιών και την αγορά ενισχυτικών ομάδας.

Τα κέρματα που μπορούν να αποκτηθούν από τις αποστολές, την γυμναστική και την κρυψώνα του ήρωα, μπορούν να χρησιμοποιηθούν για την αύξηση των δεξιοτήτων, την αγορά αντικειμένων από το κατάστημα μεταχειρισμένων, για την επέκταση της ομάδας, την απόκτηση ενέργειας για τις αποστολές, και στην δωρεά κερμάτων/ντόνατ στην ομάδα.

Ντόνατ
Τα ντόνατς κερδίζονται στις αποστολές, στις μονομαχίες, στην καθημερινή ανταμοιβή, στο εβδομαδιαίο τουρνουά εμπειρίας και τιμής, και στα ηρωικά κατορθώματα. Μπορούν να σπαταληθούν σε πολλά πράγματα, όπως την αγορά εμπειρίας με ντόνατ, και άμεση ολοκλήρωση αποστολών, προπονήσεων, άμεση επίθεση στις μονομαχίες και στο πρωτάθλημα, καθώς και σε άλλα πράγματα. Είναι επίσης σημαντικά, γιατί με αυτά, μπορούν να αγοραστούν βοηθοί, αντικείμενα (επικά, σπάνια και συνηθισμένα), για την επέκταση της ομάδας και στην αγορά ενισχυτικών 50%, που είναι και τα πιο δυνατά ενισχυτικά στο παιχνίδι.

Βοηθοί
Ο βοηθός (ονομάζεται συνήθως πετ από τους παίκτες του παιχνιδιού) είναι διαθέσιμος από το επίπεδο 60 πάνω. Κάθε παίκτης παίρνει έναν δωρεάν βοηθό στο 60 επίπεδο, που ονομάζεται Ράμπο και είναι συνηθισμένος. Αν κάποιος κερδίσει σε μάχες ή εκδηλώσεις βοηθό, και έχει επίπεδο χαμηλότερο από το 60, δεν δύναται να τον χρησιμοποιήσει μέχρι να πάει στο 60ο επίπεδο. Προστέθηκαν τον Οκτώβριο του 2013. Σήμερα, υπάρχουν πολλά είδη βοηθών, όπως η μαϊμού, ο σκύλος, η γάτα, καθώς και άλλοι βοηθοί που είτε είναι διαθέσιμοι κάθε μέρα για αγορά ή μόνο σε μια εκδήλωση. Κάθε βοηθός έχει 3 κόλπα, που ξεκλειδώνονται στο επίπεδο 10, στο επίπεδο 20 και στο επίπεδο 30. Οι ειδικοί βοηθοί έχουν και ειδικά κόλπα. Στο καζίνο, που προστέθηκε για πρώτη φορά το διήμερο 27-28 Φεβρουαρίου 2016, οι παίκτες είχαν την δυνατότητα να κερδίσουν και βοηθούς.  

Ένας βοηθός μπορεί να βρεθεί στο κατάστημα, στις μυστικές προσφορές (Κυνηγοί Φαντασμάτων, Γλίτσα), σε κακοποιούς (συνήθως στις πρώτες θέσεις), στις μονομαχίες, σε κουτιά έκπληξη που κοστίζουν 15 ντόνατς, καθώς και σε επικά αντικείμενα από ομαδικές μάχες συμμοριών. Μπορούν να ταξινομηθούν και δίνουν βαθμούς δεξιοτήτων. Ο πρώτος βοηθός, ενισχύει 1 δεξιότητα ή 2 δεξιότητες (εξαρτάται από την τύχη του παίκτη). Οι κατηγορίες είναι οι εξής:
 Συνηθισμένο

 Επικό

Πολυδιεργασία 
Η πολυδιεργασία είναι μια λειτουργία που προστέθηκε στην αναβάθμιση του παιχνιδιού που έγινε στις 15 Δεκεμβρίου 2015. Ξεκλειδώνεται στο επίπεδο 30, και ο παίκτης την κερδίζει αρχικά δοκιμαστικά για 5 ημέρες, με μία επιπλέον μέρα για κάθε δέκα επίπεδα που περνάει ο παίκτης. Επιτρέπει τον παίκτη να κάνει αποστολές, προπονήσεις και ειδικές αποστολές ταυτόχρονα. Όταν λήγουν οι ημέρες για δοκιμή, μπορεί να ξεκλειδωθεί για μια εβδομάδα με 9 ντόνατς ή μόνιμα, με 99 ντόνατς.

Ηρωικά κατορθώματα
Στα ηρωικά κατορθώματα ο παίκτης κερδίζει κέρματα, ντόνατς, ενέργεια, μονάδες προπόνησης, αντικείμενα, ενισχυτικά, βαθμούς δεξιοτήτων, μηδενίτη, σούπερ κόλλα και βοηθό. Το ηρωικό κατόρθωμα που δίνει βοηθό ολοκληρώνεται μόλις ο παίκτης βρει όλους τους υπόλοιπους τύπους βοηθών. Η ενέργεια, οι μονάδες προπόνησης και τα ενισχυτικά, προστέθηκαν ως ανταμοιβή στις 24 Νοεμβρίου 2015 ενώ ο μηδενίτης και η σούπερ κόλλα στην αναβάθμιση στις 24 Ιανουαρίου 2017, όπου τροποποιήθηκαν και τα γραφικά του παιχνιδιού.  

Οι ανταμοιβές σχετίζονται με την ομάδα, το επίπεδο που φτάνει ένας παίκτης, την τιμή που έχει στις μονομαχίες, τα κέρματα που ξοδεύει, καθώς και τις πόσες φορές κάνει μια αποστολή η κερδίζει έναν αντίπαλο σε μια αποστολή και με το πρωτάθλημα. Στις 24 Ιανουαρίου 2017, προστέθηκαν κατορθώματα για το πόσο μηδενίτη, σούπερ κόλλα και δόξα έχει κερδίσει στην ηρωική κρυψώνα του. Ακόμη, μπορούμε να δούμε τα κατορθώματα άλλων παικτών. Αναλυτικότερα, οι κατηγορίες των κατορθωμάτων είναι οι εξής: Πρωτάθλημα, Μονομαχίες, Όλα, Ήρωας, Κατάστημα, Αποστολές και Ομάδα.

Ηρωϊκές κρυψώνες 
Οι ηρωϊκές κρυψώνες είναι μια νέα λειτουργία που προστέθηκε στις 24 Ιανουαρίου 2017, όπου για την προετοιμασία τους δεν είχαν γίνει αναβαθμίσεις στο παιχνίδι. Ο παίκτης ξεκλειδώνει την κρυψώνα στο επίπεδο 8, και τα δωμάτια μπορούν να επεκταθούν με ένα ορισμένο αριθμό κερμάτων, μηδενίτη και σούπερ κόλλας. Οι επιθέσεις σε άλλους παίκτες μπορούν να γίνουν με Επιθ-ε-μπότ, και ο αμυνόμενος χρησιμοποιεί την θέση άμυνας, καθώς και Αμυν-ο-μπότ, και αν κερδίσει ο παίκτης κερδίζει ένα ποσό δόξας. Συνολικά, για το νέο χαρακτηριστικό υπάρχουν 67 νέα ηρωικά κατορθώματα, και προς το παρόν υπάρχουν 10 διαφορετικά δωμάτια που μπορούν να επεκταθούν μέχρι το επίπεδο 20 και 4 υπόγεια δωμάτια. Ακολουθεί η λίστα των δωματίων:
 Βάση κρυψώνας, η οποία ξεκλειδώνει το χτίσιμο νέων διαφορετικών δωματίων καθώς επεκτείνεται. Ακόμη, σε αυτήν δημιουργείται ένα ποσό κερμάτων εντός 8 ωρών. 
 Ορυχείο μηδενίτη, δωμάτιο που παράγει το ομώνυμο υλικό, το οποίο μπορεί να χρησιμοποιηθεί στην αναβάθμιση των δωματίων της ηρωικής κρυψώνας και παραγωγή Αμυν-ο-μπότ. 
 Εργοστάσιο σούπερ κόλλας, δωμάτιο που παράγει το ομώνυμο υλικό, το οποίο μπορεί να χρησιμοποιηθεί για την αναβάθμιση των δωματίων και για την παραγωγή Επιθ-ε-μπότ. 
 Εργοστάσιο Επιθ-ε-μπότ, δωμάτιο που παράγει τα ομώνυμα ρομπότ, με τα οποία παλεύει ο παίκτης με άλλους παίκτες για να κερδίσουν δόξα.  
 Θέση άμυνας, δωμάτιο το οποίο επεκτείνει την άμυνα καθώς και την ζημιά και αντοχή της θέση άμυνας του αμυνόμενου παίκτη εναντίων του επιτιθέμενου παίκτη. 
 Δωμάτιο γεννήτριας, δωμάτιο το οποίο αυξάνει την συλλογή και αποδοτικότητα παραγωγής των γειτονικών δωματίων. 
 Εργαστήριο άπειρης γνώσης, δωμάτιο που παράγει ένα ορισμένο ποσό εμπειρίας ανά επίπεδο, που αυξάνεται με την αναβάθμιση του δωματίου. 
 Εργοστάσιο Αμυν-ο-μπότ, που ενισχύουν την άμυνα του παίκτη από έναν άλλο επιτιθέμενο παίκτη.  
 Μονάδα βελτίωσης μαχητικών ρομπότ, που ενισχύει την ζημιά και αντοχή που έχουν τα Επιθ-ε-μπότ και Αμυν-ο-μπότ, αν και με την κάθε αναβάθμιση του δωματίου τα συγκεκριμένα ρομπότ χρειάζονται περισσότερο χρόνο για να παραχθούν. Χωρίς αυτήν την μονάδα, ένα Επιθ-ε-μπότ χρειάζεται 1 λεπτό για να παραχθεί.

Χώρες του παιχνιδιού 
Στο παιχνίδι, υπάρχουν διάφορες χώρες που έχουν διακομιστές. Στην παρακάτω λίστα παρατίθονται μερικές:
 Ελλάδα
 Πολωνία
 Γερμανία
 Βραζιλία
 Τουρκία
 Ισπανία
 Ρωσία
 Ηνωμένο Βασίλειο
 Τσεχία

 Πορτογαλία
 Γαλλία
Επίσης, για 8 χώρες της Ασίας (Ινδία, Ταϊβάν, Σιγκαπούρη, Βιετνάμ, Ινδονησία, Μαλαισία, Φιλιππίνες και Ταϊλάνδη) υπάρχει ένας διακομιστής για την περιοχή Ασίας-Ειρηνικού.

Καζίνο 
Το καζίνο είναι μια λειτουργία που προστέθηκε στις 27 Φεβρουαρίου 2016, και προστίθεται για λίγες ημέρες κατά περιόδους. Αυτή η λειτουργία μπορεί να βρεθεί στις αποστολές. Ο παίκτης χρειάζεται 10 μάρκες για κάθε προσπάθεια, ενώ η πρώτη φορά κάθε μέρα είναι δωρεάν. Δίνει διάφορα δώρα, όπως εμπειρία, κέρματα, βοηθούς, προπονήσεις και άλλα. Επίσης, στο καζίνο εμφανίζονται τα ονόματα και τα δώρα των παικτών που πήραν μεγάλα δώρα, όπως βοηθούς που βρίσκονται μόνο στο καζίνο. Σε μία ημέρα, ο παίκτης μπορεί να παίξει 30 φορές στο καζίνο. Οι μάρκες, μπορούν να βρεθούν στις αποστολές του παιχνιδιού.

Εξωτερικοί σύνδεσμοι
Επίσημη ιστοσελίδα του παιχνιδιού στην Ελλάδα
Σελίδα του παιχνιδιού στο Facebook
Επίσημη ιστοσελίδα του παιχνιδιού 

Ιστότοποι